

Cymorth Tai Gwent

APril 2022

Grŵp Cydweithredu Cymorth Tai Rhanbarthol Gwent

DATGANIAD RHANBARTHOL 2022-2023

**Datganiad Rhanbarthol Grant Cymorth Tai Gwent 2022-2023**

**Cyflwyniad**

Mae’r Rhaglen Grant Cymorth Tai yn rhaglen ymyriad cynnar sy’n ariannu ystod eang o wasanaethau cymorth cysylltiedig â thai a digartrefedd ar gyfer pobl sydd mewn risg o ddod yn ddigartref ar draws Gwent, ac mae’n cefnogi gweithgaredd i helpu pobl i sefydlogi eu sefyllfa tai, atal pobl rhag dod yn ddigartref neu helpu pobl y mae digartrefedd wedi effeithio arnynt i ganfod a gadw llety.

Y weledigaeth ar gyfer y Rhaglen Cymorth Tai yw:

*“Cymru lle nad oes neb yn ddigartref a lle mae gan bawb gartref diogel lle gallant ffynnu a byw bywyd bodlon, egnïol ac annibynnol”.*

Mae natur ataliol y rhaglen yn cefnogi amcanion polisi lleol, rhanbarthol a chenedlaethol sy’n helpu pobl i fyw’n annibynnol yn y gymuned. Mae gwasanaethau Grant Cymorth Tai yn helpu i atal digartrefedd, allgau cymdeithasol, ynysigrwydd a sefydliadu. Mae gwasanaethau hefyd yn helpu i ostwng troseddu ac anrhefn.

Mae’r Grŵp Cydweithredu Cymorth Tai Rhanbarthol (‘y Grŵp’) yn rhoi fforwm i bartneriaid i ddod ynghyd i drafod a chytuno ar weithio ar y cyd sy’n well o gael ei ddarparu’n rhanbarthol. Mae’r Grŵp yn ymroddedig i ddarparu gweithio rhanbarthol sy’n rhoi deilliannau diriaethol a all effeithio ar newid.

Mae’r adroddiad hwn yn rhoi trosolwg o flaenoriaethau’r Grŵp ar gyfer y 12 mis nesaf. Bydd defnyddwyr gwasanaethau, darparwyr, rhanddeiliaid yn ehangach a chomisiynwyr yn cydweithio fel partneriaid cyfartal i sicrhau fod gwasanaethau’n parhau i fod yn gynaliadwy, cadarn ac yn medru diwallu anghenion pobl sydd angen mynediad iddynt yn dal i fod yn flaenoriaeth allweddol i aelodau’r Grŵp.

**Blaenoriaethau Strategol**

Mae’r Rhaglen Grant Cymorth Tai yn fframwaith polisi trawsbynciol sy’n cysylltu gydag ystod eang o flaenoriaethau a strategaethau cenedlaethol, rhanbarthol a lleol. Mae ystod o gynlluniau polisi a deddfwriaethol yn parhau fydd yn dylanwadu ar ddarpariaeth, cyfeiriad a darpariaeth gwasanaethau cymorth cysylltiedig â thai a digartrefedd yn y dyfodol ar gyfer pobl yng Ngwent.

Mae’r dilynol yn ysgogwyr allweddol ar gyfer darparu’r Grant Cymorth Tai yng Ngwent:

* Deddf Llesiant Cenedlaethau’r Dyfodol (Cymru) 2015
* Deddf Tai (Cymru) 2014
  + Mae’r rhaglen grant yn gwneud cyfraniad sylweddol i weithredu Rhan 2 Deddf Tai (Cymru) 2014, sydd â’i ffocws ar atal digartrefedd.
* Deddf Gwasanaethau Cymdeithasol a Llesiant (Cymru) 2014
* Deddf Trais yn erbyn Menywod, Cam-drin Domestig a Thrais Rhywiol (Cymru) 2015
* Cynllun cyflenwi camddefnyddio cyffuriau: 2019 i 2022
* Deddf Rhentu Cartrefi (Cymru) 2016
* Deddf Diwygio Llesiant 2012
* Strategaeth Digartrefedd Gwent 2018
* Strategaeth Lletya Troseddwyr 2021 \**(fersiwn ddrafft ar hyn o bryd)*
* Symud i Ailgartrefu Cyflym

Caiff y cysylltiadau cryf a ffurfiwyd gyda grwpiau a phartneriaethau strategol ledled Gwent eu cryfhau ymhellach drwy sefydlu’r Grŵp. Daeth y Grŵp i fodolaeth ym mis Medi 2020 ac mae wedi cyfarfod yn ffurfiol ers hynny. Mae’n fforwm ar gyfer cydweithio a rhoddir trosolwg isod o’r cysylltiadau strategol a wnaeth gyda phartneriaid.

**Bwrdd Partneriaeth Rhanbarthol Gwent a’u Partneriaeth Tai Strategol a Phartneriaeth Iechyd Meddwl ac Anableddau Dysgu:**

* Mae Cadeirydd y Grŵp ac arweinydd strategol yr Awdurdod Lleol yn aelodau o’r Bartneriaeth Tai Strategol.
* Mae’r cynrychiolydd Iechyd a enwebwyd yn ddolen i’r Bartneriaeth Iechyd Meddwl ac Anableddau Dysgu.

**Byrddau Gwasanaethau Cyhoeddus Awdurdodau Lleol Gwent**

* Mae’r Byrddau Gwasanaethau Cyhoeddus yn enwebu cynrychiolydd i fod ar y Grŵp.

**Grant Plant a Chymunedau:**

* Mae’r Grant Plant a Chymunedau yn enwebu cynrychiolydd i fod ar y Grŵp
* Mae arweinwyr Grant Cymorth Tai yn cydweithio yn lleol gyda’u cydweithwyr Grant Plant a Chymunedau

**Bwrdd Partneriaeth Trais yn erbyn Menywod, Cam-drin Domestig a Thrais Rhywiol (VAWDASV) Gwent:**

* Mae VAWDASV yn enwebu cynrychiolydd i fod ar y Grŵp
* Mae cynrychiolydd a enwebwyd o’r Grant Cymorth Tai yn mynychu Bwrdd Comisiynu VAWDASV a Grŵp Cyflenwi Strategol VAWDASV ac is-grwpiau perthnasol
* Mae’r Cydlynydd Datblygu Rhanbarthol yn cwrdd yn rheolaidd gyda Swyddog Rhanbarthol VAWDASV

**Bwrdd Cynllunio Ardal Gwent ar Gamddefnyddio Sylweddau:**

* Mae cynrychiolydd a enwebwyd gan y Bwrdd ar Gamddefnyddio Sylweddau yn mynychu’r Grŵp
* Mae’r Cydlynydd Datblygu Rhanbarthol yn mynychu Grŵp Comisiynu Strategol y Bwrdd ar Gamddefnyddio Sylweddau
* Sefydlwyd is-grŵp ar y cyd ar Gamddefnyddio Sylweddau a Thai; mae’r Grŵp hwn yn adrodd i’r Bwrdd ar Gamddefnyddio Sylweddau a hefyd y Cymorth Tai Rhanbarthol
* Mae’r Cydlynydd Datblygu Rhanbarthol yn cwrdd yn rheolaidd â Swyddog Rhanbarthol Camddefnyddio Sylweddau
* Mae’r Cydlynydd Datblygu Rhanbarthol yn mynychu’r Panel Marwolaethau Cysylltiedig â Chyffuriau i gynrychioli Grant Cymorth Tai a Digartrefedd.

**Troseddu a Bwrdd Cymunedau Diogelach Gwent:**

* Mae’r Gwasanaeth Prawf yn enwebu cynrychiolydd i fod ar y Grŵp a hefyd Heddlu Gwent yn enwebu cynrychiolydd i fod ar y Grŵp

**Sector Rhent Preifat:**

* Mae Cymdeithas Genedlaethol Landlordiaid Preswyl yn enwebu cynrychiolydd i fod ar y Grŵp

**Gwasanaethau Cyhoeddus:**

* Mae Gwasanaeth Tân De Cymru ac Ymddiriedolaeth Gwasanaeth Ambiwlans Cymru yn enwebu cynrychiolwyr i fod ar y Grŵp

**Cydraddoldeb a Chyfiawnder Cymdeithasol:**

* Mae Tai Pawb yn enwebu cynrychiolydd i fod ar y Grŵp

Mae gweithio partneriaeth yn sylfaenol i lwyddiant darpariaeth y Grant Cymorth Tai. Sefydlwyd y Grŵp yn ystod 2020/21 a gofynnwyd am gytundeb gan ystod eang o bartneriaid i ddod yn aelodau. Mae rhestr lawn o’r aelodau ar gael yn *Atodiad 1.*

**Cyflenwad, Asesiad Anghenion, Tystiolaeth Ymgynghoriad a Bylchau Gwasanaeth**

Mae gan y timau Grant Cymorth Tai fframweithiau lleol a rhanbarthol sydd wedi hen ennill eu plwyf ar gyfer cynllunio a chomisiynu sy’n:

* Creu darlun cliriach o gyflenwad gwasanaethau a’r anghenion cymorth cysylltiedig â thai a ddynodwyd ar draws yr ardaloedd a’r rhanbarth
* Galluogi cynllunio gwasanaethau i ateb y bylchau a ddynodwyd mewn darpariaeth gwasanaeth
* Datblygu a chynnal gwasanaethau ansawdd da sy’n gynaliadwy, yn strategol berthnasol ac sy’n cynnig gwerth am arian
* Sicrhau fod gwasanaethau yn canolbwyntio ar yr unigolyn, gan roi anghenion defnyddwyr gwasanaeth yn gyntaf drwy gynnal ymgynghoriad priodol a drwy ddarparu cyfleoedd i gymryd rhan wrth gynllunio, comisiynu ac adolygu gwasanaethau a gyllidir gan y Grant Cymorth Tai.

Cynhelir proses gynllunio gynhwysol ac anghenion strategol 2022/23 yn unol â gofynion mesurau Iechyd cyhoeddus COVID-19.

* *Mae timau lleol Grant Cymorth Tai yn symud ymlaen â phrif elfennau’r broses cynllunio strategol. Caiff rhai elfennau yn cynnwys y prosesau blynyddol rhanddeiliaid ac ymgysylltu â defnyddwyr gwasanaeth eu datblygu ar lefel ranbarthol drwy ymgynghoriad a ddatblygwyd gyda Swyddogion Cynllunio o’r timau Grant Cymorth Tai a’r cynghorydd Cyflenwi Rhanbarthol. Caiff gwefan Cymorth Tai Gwent hefyd ei defnyddio fel rhan o’r broses ar gyfer arolygon ar-lein:* [*www.gwenthousingsupport.co.uk*](http://www.gwenthousingsupport.co.uk) *Rhagwelir y caiff ymarferion ymgysylltu eu datblygu a’u cwblhau yn ystod chwarter 2/3.*
* *Caiff map cyflenwad rhanbarthol o wasanaethau ei gasglu ar sail flynyddol ynghyd â chynllun gwariant rhanbarthol fel y gall y Cydlynydd Darparu Rhanbarthol oruchwylio a dadansoddi ar sail ranbarthol fel sydd angen ar ran y Grŵp a Grant Cymorth Tai yn lleol. Rhagwelir y caiff y map cyflenwi rhanbarthol a’r cynllun gwariant rhanbarthol ei gasglu yn ystod chwarter 1. Mae copi o gynllun gwariant rhanbarthol 2021-2022 ar gael yn Atodiad 2.*
* *Caiff yr argymhellion yn dilyn yr ymchwil i anghenion pobl LGBTQ+ yng Ngwent ei ystyried unwaith y cyhoeddir yr adroddiad terfynol yn Chwarter 2.*
* *Yn dilyn datblygiad llwyddiannus y llwyfan rhithiol a ddefnyddiwyd i gyflenwi Diwrnod Agored ar-lein yn ystod 2021/22, caiff gwybodaeth gwerthuso a gasglwyd o’r diwrnod ei ystyried ar gyfer datblygu digwyddiadau ymgynghori yn y dyfodol.*

**Blaenoriaethau ar gyfer datblygu gwasanaeth**

Bydd y Grŵp yn canolbwyntio ar ddatblygu ei flaenoriaethau ar draws y meysydd dilynol:

 **Datblygu gwasanaethau arbenigol nad oes mas critigol ar eu cyfer yn lleol.**

Mae’r Cydlynydd Datblygu Rhanbarthol yn cadw a chynnal cofrestr o wasanaethau rhanbarthol ar y silff. Caiff prosiectau ar gyfer y gofrestr hon eu dynodi ar hyn o bryd drwy’r fframwaith cynllunio anghenion.

* *Gofynnir am gynigion am brosiectau rhanbarthol gan ddarparwyr gwasanaeth a phartneriaid ehangach ar sail flynyddol a chânt eu blaenoriaethu yn defnyddio dull Matrics Blaenoriaethu Grant Cymorth Tai Gwent. Caiff y gofrestr ar y silff o wasanaethau ei diweddaru yn flynyddol. Rhagwelir y caiff y gwaith hwn ei gwblhau yn ystod chwarter 2/3.*
* *Yn ychwanegol, gellir dynodi gwasanaethau a threfniadau cynllunio awdurdodau lleol 2022/2023 a’u cytuno ar gyfer eu datblygu gan dimau’r Grant Cymorth Tai a phartneriaid perthnasol.*
* *Caiff gwasanaethau hefyd eu dynodi drwy ymgynghoriadau blynyddol gyda defnyddwyr gwasanaethau, darparwyr cymorth a rhanddeiliaid ehangach.*
* *Caiff prosiectau ymchwil eu cynnal gan dimau comisiynu’r Grant Cymorth Tai fel sydd angen a chaiff unrhyw argymhellion eu hystyried yng nghyfarfodydd rheolaidd arweinwyr Grant Cymorth Tai a phartneriaid perthnasol fel sydd angen.*
* *Mae arweinwyr Grant Cymorth Tai yn ystyried lle mae ymestyn gwasanaethau lleol i rai rhanbarthol yn rhoi gwerth ychwanegol neu gynyddu gwerth am arian yng nghyfarfodydd rheolaidd arweinwyr Grant Cymorth Tai.*
* *Caiff diweddariadau ar unrhyw ddatblygiadau yn y maes hwn eu darparu i’r Grŵp.*

Rhoddir ystyriaeth i’r maes hwn hefyd, gyda gwaith a wneir drwy’r grwpiau a phartneriaethau strategol dilynol:

* Bwrdd Comisiynu Rhanbarthol VAWDASV a’i is-grwpiau
* Grwpiau Strategol y Bwrdd Partneriaeth Rhanbarthol yn cynnwys y Bartneriaeth Tai Strategol, Partneriaeth Pobl Ifanc, Partneriaeth Iechyd Meddwl ac Anableddau Dysgu a gwahanol is-grwpiau
* Grŵp Llywio Iechyd Meddwl a Thai
* Grŵp Cyd-gomisiynu Strategol Camddefnyddio Sylweddau
* Grŵp Gorchwyl Atal Digartrefedd Gwent
* Bwrdd Cymunedau Diogelach Gwent, Asesiad Strategol ar Droseddu ac Anrhefn
* Partneriaid strategol yn cynnwys y Gwasanaeth Prawf, Swyddfa Comisiynydd yr Heddlu a Throseddu, Gwasanaeth Troseddu Ieuenctid

Mae gweithio mewn partneriaeth gyda rhanddeiliaid i ymwreiddio arbenigeddau o fewn gwasanaethau a sicrhau llwybrau clir i wneud y defnydd gorau o adnoddau cyfyngedig parhaus yn parhau’n flaenoriaeth allweddol i’r Grŵp.

 **Datblygu gwasanaethau rhanbarthol lle mae arbedion maint yn cyfiawnhau hynny**

Mae’n parhau yn flaenoriaeth glir i asesu anghenion penodol grwpiau bach lle na fyddai cyfiawnhad dros ddatblygu neu gomisiynu gwasanaethau lleol ar wahân neu lle na fyddai’n ddarbodus gwneud hynny.

Mae timau Grant Cymorth Tai lleol yn ymroddedig i sicrhau fod amrywiaeth yn parhau ar draws y sector wrth ddarparu gwasanaethau Grant Cymorth Tai gan ystod eang o ddarparwyr.

* *Rhoddir ystyriaeth ar hyn o bryd i ddatblygu gwasanaethau rhanbarthol ac is-ranbarthol ar gyfer grwpiau penodol drwy gyfarfodydd rheolaidd Swyddogion Arweiniol Grant Cymorth Tai.*
* *Caiff y map cyflenwad gwasanaethau ei gasglu ar sail flynyddol a chaiff adroddiad manwl o’r holl wasanaethau a gomisiynwyd ar draws Gwent ei rannu gyda thimau comisiynu’r Grant Cymorth Tai i gynorthwyo gyda chynllunio gwasanaethau yn y dyfodol*
* *Dysgu o’r prosiect celcian i gael ei ystyried gan dimau comisiynu’r Grant Cymorth Tai gyda golwg ar ymestyn y gwasanaeth hwn i gynnwys mwy o awdurdodau lleol Gwent*
* *Bydd yn flaenoriaeth i’r Grŵp ystyried a chefnogi i gael eu datblygu ar draws yr ardal.*

 **Sicrhau gwelliannau i’w cyflawni drwy gydweithredu:**

Cafodd y partneriaethau cryf ar draws Gwent eu defnyddio’n llawn a’u datblygu ymhellach drwy’r arferion gwaith newydd a gyflwynwyd oherwydd pandemig COVID-19. Gwnaed ystod eang o welliannau, arbedion a llwybrau cliriach ar lefel leol i wasanaethau’r Grant Cymorth Tai a gwasanaethau partner ehangach drwy gydweithio. Mae’n parhau’n flaenoriaeth i bob partner sicrhau fod cydweithredu i wella canlyniadau ar gyfer pobl yn defnyddio gwasanaethau yn parhaus wrth i ni symud ymlaen i gamau adfer yn dilyn y pandemig.

Caiff y meysydd dilynol eu hamlygu fel blaenoriaethau ar gyfer y datganiad rhanbarthol hwn:

* *Mae’r fframwaith llywodraethiant rhanbarthol cryf ar gyfer Grant Cymorth Tai gyda throsolwg drwy’r Grŵp yn parhau i sicrhau fod cydweithredu a gweithio partneriaeth ar lefel ranbarthol i sicrhau gwelliannau i wasanaethau a chodi proffil y Grant Cymorth Tai.*
* *Bydd timau Grant Cymorth Tai a’r Cydlynydd Datblygu Rhanbarthol yn parhau i gydweithio i ystyried gwelliannau y gellir eu gwneud i gyflenwi’r rhaglen Grant Cymorth Tai yn lleol ac yn rhanbarthol.*
* *Bydd y Grŵp yn gweithio’n agos gyda phartneriaid i gydweithredu a chefnogi cynigion cyllid fydd yn ychwanegu gwerth a darparu canlyniadau cadarnhaol ar lefel leol a rhanbarthol i fynd i’r afael â digartrefedd a datblygu gwasanaethau cymorth tai.*
* *Gweithio’n agos gyda chydweithwyr yn y tîm Trawsnewid Rhanbarthol i sicrhau bod codi proffil Grant Cymorth Tai ar draws partneriaethau strategol perthnasol yn parhau yn flaenoriaeth i’r grŵp.*
* *Gweithio’n agos gyda chydweithwyr o fyrddau rhanbarthol eraill yn flaenoriaeth barhaus i sicrhau fod proffil y Grant Cymorth Tai yn parhau i gael ei godi.*
* *Cydnabu’r Grŵp mewn sesiwn datblygu rithiol yn 2021 bod cydweithredu ar lefel polisi a llywodraethiant ffrydiau cyllid yn parhau’n flaenoriaeth a lle mae materion sydd angen eu trin cânt eu codi drwy’r dulliau priodol*
* *Mae ymgysylltu gyda phobl sy’n defnyddio gwasanaethau Grant Cymorth Tai yn flaenoriaeth barhaus i sicrhau fod pobl sy’n derbyn gwasanaethau yn ymwneud â dylunio ac ailddylunio gwasanaethau yn sicrhau fod gwasanaethau’n parhau i fod yn berthnasol ac yn hygyrch ar gyfer y rhai fydd eu hangen yn y dyfodol*
* *Mae ymgysylltu gyda darparwyr gwasanaeth a rhanddeiliaid yn flaenoriaeth barhaus ac yn dilyn cynnal Diwrnod Agored Rhithiol Grant Cymorth Tai Gwent; caiff yr hyn a ddysgwyd o’r digwyddiad hwnnw ei ystyried wrth gyflwyno digwyddiadau ymgysylltu rhanddeiliaid ar gyfer 2022/23.*

*Mae’r pwyntiau bwled dilynol yn rhoi trosolwg o feysydd neilltuol o waith a phrosiectau yr eir ymlaen â nhw a’u datblygu ymhellach ar lefel ranbarthol drwy 2022/23:*

* ***Rhaglen Dysgu Tywyswyr Arian:***
  + *Mewn partneriaeth gyda’r Gwasanaeth Cyngor Arian a Phensiynau, caiff y peilot a gyflwynwyd yn ystod 2021/22 ei ledaenu i bob gwasanaeth Grant Cymorth Tai a gyllidir yng Ngwent yn ystod chwarter 1 gan roi cyfle i bob gweithiwr cymorth ar draws Gwent gymryd rhan yn y fframwaith hyfforddiant i ddatblygu sgiliau tywysydd arian a gwella cysondeb yn y maes. Mae’r rhaglen hon yn anelu i wella sgiliau staff yng nghyswllt tywys arian.*
  + *Caiff y gwersi a’r adborth o ledaenu cynllun peilot Gwent ei gasglu gan y Gwasanaeth Arian a Phensiynau i lywio arfer gorau ar gyfer ei ymestyn pob gwasanaeth Grant Cymorth Tai yng Nghymru yn y dyfodol.*
  + *Rhoddir gwybodaeth reolaidd i’r Grŵp yn diweddaru ar gynnydd y prosiect cam 2.*
* ***Camddefnyddio sylweddau:***
  + ***Anghenion hyfforddiant:*** *Argymhellodd y Grŵp Gorchwyl Camddefnyddio Sylweddau a Thai y dylai anghenion hyfforddiant darparwyr a gyllidir gan y Grant Cymorth Tai gael eu hadolygu’n flynyddol; byddir yn symud ymlaen â’r broses hon, i’w chytuno gan y Timau Grant Cymorth Tai a darparydd hyfforddiant camddefnyddio sylweddau GDAS, yn ystod 2022.*
  + ***Hyfforddiant:*** *Y Timau Grant Cymorth Tai i benderfynu ar y ffordd orau i fonitro’r defnydd o’r pecyn hyfforddiant E-ddysgu newydd ar gamddefnyddio sylweddau a ddatblygwyd gan GDAS, gan gynnig hyfforddiant Lefel 1 Cyflwyniad i Gamddefnyddio Sylweddau ar gyfer yr holl weithwyr tai ac sydd i gael ei ymestyn yn ystod 2022.*
  + ***Marwolaethau cysylltiedig â chyffuriau:*** *Cynhelir gwaith ar y cyd i wella’r dulliau adrodd i’r Panel Marwolaethau Cysylltiedig â Chyffuriau ac i ddatblygu’r broses adborth i tai a digartrefedd o unrhyw argymhellion a gytunwyd gan y grŵp.*
* ***VAWDASV:***
  + ***IDVA:*** *Yn dilyn ailgomisiynu’r gwasanaeth IDVA rhanbarthol yn ystod 2022/23, gwneir gwaith pellach i sicrhau bod llwybrau clir ar gyfer atgyfeirio yn eu lle rhwng y gwasanaeth rhanbarthol newydd, unwaith y cafodd ei gomisiynu, a’r gwasanaethau VAWDASV lleol a gyllidir gan y Grant Cymorth Tai.*
  + ***Darpariaeth lloches ranbarthol:*** *Dywedodd aelodau’r Grŵp fod mwy o alw nag o leoedd ar gael yn y loches ranbarthol. Bydd timau Grant Cymorth Tai yn ystyried yr anghenion ar gyfer darparu lloches ar gyfer rhai gydag anghenion cymhleth*
  + ***Cefnogaeth i gyflawnwyr:*** *caiff y gwasanaethau sydd eu hangen i gefnogi a diwallu anghenion tai cyflawnwyr VAWDASV eu hystyried.*
* ***Anghenion cymhleth:*** *roedd yn amlwg o sesiwn y Grŵp i edrych ar waith y dyfodol, fod angen adolygu datblygu a gwella’r gwasanaethau’r cymorth sydd ar gael ar gyfer rhai gydag anghenion cymhleth mewn partneriaeth gyda chydweithwyr o’r Bwrdd Iechyd a’r rhai sy’n gyfrifol am gyflenwi ffrydiau cyllid eraill tebyg i’r Gronfa Integreiddio Ranbarthol.*
  + *Sefydlir grŵp gorchwyl i ystyried a symud ymlaen gyda’r gwaith hwn.*
* ***Deddf Galluedd Meddwl a Chod Ymarfer Mesurau Diogelu Rhyddid:*** *mae gwaith yn mynd rhagddo gyda chydweithwyr sy’n gyfrifol am y maes hwn i gyflwyno sesiwn yn ystod chwarter 1 i gydweithwyr tai a digartrefedd i godi ymwybyddiaeth o’r newidiadau i’r Ddeddf Galluedd Meddwl a chynyddu dealltwriaeth o fesurau diogelu rhyddid.*
* ***Cynhwysiant digidol:*** *Yn dilyn o Arolwg Defnyddwyr Gwasanaeth 2011: Ffocws ar Dechnoleg*
  + *Sefydlir grŵp gorchwyl i symud ymlaen gyda’r argymhellion a gynhwysir o fewn adroddiad Arolwg Defnyddwyr Gwasanaeth.*

 **Cydweithio gyda gwasanaethau cyhoeddus eraill:**

Mae’r hyn a ddysgwyd o bandemig COVID-19 yn parhau i ddangos yr ystod eang o gydweithio a wnaed i sicrhau y gall pobl gael mynediad i wasanaethau a chymorth pan maent ei angen. Mae cydweithio ar draws gwasanaethau cyhoeddus yn parhau i fod yn flaenoriaeth i’r Grŵp i gryfhau ymhellach ddull gweithredu ataliol gwasanaethau a gomisiynwyd gan y Grant Cymorth Tai. Yn ychwanegol:

* *Bydd sicrhau bod aelodaeth o’r Grŵp yn addas i’r diben ac yn cynnwys swyddogion perthnasol o wasanaethau cyhoeddus eraill yn flaenoriaeth barhaus i’r Grŵp a Chadeirydd y Grŵp:* 
  + *Mae gwaith i’w wneud eto ar sut yr ydym yn gysylltu gyda phartneriaid iechyd yn ehangach, er enghraifft gydweithwyr gofal sylfaenol ar lefel ranbarthol.*
* *Rhyddhau o ysbyty: Yn dilyn y gwaith i wella’r broses rhyddhau o ysbyty ar gyfer pobl sy’n derbyn gofal iechyd meddwl, bydd cydweithwyr o Fwrdd Iechyd Prifysgol Aneurin Bevan a’r timau’r Grant Cymorth Tai yn ystyried ac adolygu’r newidiadau a wnaed a rhoi diweddariadau i’r Grŵp.*
* *Mae parhau i weithio mewn partneriaeth gyda’r grwpiau a phartneriaid dilynol yn flaenoriaeth barhaus i’r Grŵp:*
  + *Bwrdd Comisiynu Rhanbarthol a Grŵp Cyflenwi Strategol VAWDASV*
  + *Partneriaeth Tai Strategol a Grŵp Gweithredol Iechyd a Gofal Cymdeithasol a Thai*
  + *Cydweithwyr a byrddau thematig a grwpiau y Byrddau Gwasanaethau Cyhoeddus*
  + *Grŵp Llywio Iechyd Meddwl a Thai*
  + *Bwrdd Cynllunio Ardal Camddefnyddio Sylweddau a Chyd-Grŵp Comisiynu Strategol*
  + *Swyddfa Comisiynydd yr Heddlu a Throseddu, Heddlu Gwent, y Gwasanaeth Prawf a’r Gwasanaeth Troseddu Ieuenctid*
  + *Partneriaid y Grant Plant a Chymunedau*
  + *Grŵp Adolygu Hunanladdiad Gwent: mae arweinydd Grant Cymorth Tai yn mynychu hyn ar ran pump tîm Grant Cymorth Tai Gwent*
* *Bydd sicrhau y caiff y Grant Cymorth Tai ei ddeall yn dda a’i fod yn cyfathrebu’n glir gydag amrywiaeth o bartneriaid yn parhau’n flaenoriaeth i’r Grŵp.*

Mae cyflenwi’r meysydd a ddynodwyd o fewn y datganiad rhanbarthol hwn yn gyfrifoldeb ar y cyd i’r Grŵp.

Bydd y datganiad rhanbarthol yn eitem agenda sefydlog yng nghyfarfodydd y Grŵp a byddir yn rhoi diweddariadau rheolaidd i aelodau’r grŵp ym mhob cyfarfod.

Cadeirydd y Grŵp a’r Cydlynydd Datblygu Rhanbarthol sy’n gyfrifol am oruchwylio’r datganiad hwn.

Rhoddir manylion y gwaith y byddir yn symud ymlaen ag ef drwy’r datganiad hwn mewn cynllun gwaith a oruchwylir gan y Cydlynydd Datblygu Rhanbarthol.

**Atodiad 1: Rhestr Aelodau**

|  |  |  |
| --- | --- | --- |
| Awdurdodau Lleol - cynrychiolwyr Swyddogion Arweiniol Strategol | Blaenau Gwent | Michelle Church (Gwasanaethau Cymdeithasol) |
| Caerffili | Viv Daye (Gwasanaethau Cymdeithasol) |
| Casnewydd | GWAG (Gwasanaethau Cymdeithasol) |
| Sir Fynwy | Sharran Lloyd (Gwasanaethau Cymdeithasol) |
| Torfaen | Rachael Lewis (Gwasanaethau Cymdeithasol/Tai yn llanw dros Simon Rose) |
| Awdurdodau Lleol – Swyddogion Arweiniol Grant Cymorth Tai | Blaenau Gwent | Claire Davies |
| Caerffili | Shelly Jones |
| Casnewydd | Nigel Stannard |
| Sir Fynwy | Lyn Webber |
| Torfaen | Sophie Slade |
| Arweinydd Cell Cydlynu Digartrefedd Awdurdodau Lleol | Blaenau Gwent | Mark Congreve |
| Caerffili | Kerry Denman |
| Casnewydd | Natalie Thompson |
| Sir Fynwy | Jane Oates |
| Torfaen | Sheryl Thomas |
| Partneriaid Rhanbarthol | Cynrychiolwyr Tai Strategol y Bwrdd Partneriaeth Rhanbarthol | Simon Rose  Sam Lewis |
| Byrddau Gwasanaethau Cyhoeddus | Sharran Lloyd |
| Bwrdd Cynllunio Ardal Camddefnyddio Sylweddau | Lisa Meredith |
| Cynrychiolydd Bwrdd Partneriaeth Rhanbarthol VAWDASV | Babs Walsh (dros dro) |
| Iechyd Meddwl Bwrdd Iechyd Prifysgol Aneurin Bevan  Iechyd Cyhoeddus | Joanne Lewis-Jones  Arif Mahmood (cyswllt Iechyd Cyhoeddus – dim capasiti i fynychu cyfarfodydd ar hyn o bryd) |
| Cynrychiolydd Gwasanaeth Prawf | Guy Browett  Charlotte Davies |
| Heddlu Gwent | Leigh McFarlane |
| Swyddfa’r Comisiynydd Heddlu a Throseddu | Sam Slater/Rosanne Davies |
| Tai Pawb | Rob Milligan |
| Tîm Troseddu Ieuenctid | Geraint Spacey |
| Cynrychiolydd Grant Plant a Chymunedau | Lyn Webber |
| Gwasanaeth Tân De Cymru | Ieuan Dobbs |
| Ymddiriedolaeth Gwasanaeth Ambiwlans Cymru | Alison Woodyatt |
| Trydydd Sector | Darparwyr cymorth  Landlordiaid Tai Cymdeithasol | *Tymor Byr:* Sam Lewis (Cadeirydd y Grŵp)  *Tymor Hir:* Kath Deakin  *Cynrychiolydd Darparydd Cymorth: Gwag*  *Cynrychiolydd Landlordiaid: Mark Doubler*  *Cynrychiolydd Landlordiaid: Gwag*  *Dirprwy Gynrychiolydd Landlordiaid: Gwag* |
| Sector Preifat | Cynrychiolydd y Sector Rhent Preifat | Gillian Owens  Dirprwy: Tim Thomas |
| Partneriaid Eraill | Defnyddiwr Gwasanaeth | Grwpiau/fforymau penodol i gael eu trefnu |

**Atodiad 1: Dyfarniad Grant Cymorth Tai Awdurdodau Lleol a Chynllun Gwariant Rhanbarthol 2022- 2023: Pob Awdurdod Lleol yng Ngwent. Cyfanswm Dyraniad Grant Cymorth Tai. Cynllun Gwariant Rhanbarthol i’w gynnwys yn y datganiad unwaith y caiff ei gwblhau.**

|  |  |
| --- | --- |
| **Awdurdod Lleol** | **2021/2022** |
| **Blaenau Gwent** | £3,453,646.23 |
| **Caerffili** | £8,435,365.71 |
| **Casnewydd** | £8,577,295.89 |
| **Sir Fynwy** | £2,783,815.10 |
| **Torfaen** | £4,639,834.97 |
| **Gwent** | £27,889,957.90 |
| **Cymru** | ***£166,763,000*** |